Samanburður á rekstrarforsendum lífræns og hefðbundins sauðfjárbúskapar
Markmið þessa lokaverkefnis er að bera saman lífrænan sauðfjárbúskap við hefðbundinn með áherslu á rekstrarlega þætti. Fengin voru gögn frá fimm bændum sem starfa við lífrænan sauðfjárbúskap og þau borin saman við gögn frá Ráðgjafarmiðstöð landbúnaðarins sem byggja á niðurstöðu búreikninga fyrir meðalbú í rekstrargrunni Bændasamtaka Íslands. Niðurstaða úr verkefninu er sú að lífrænir sauðfjárbændur eru með minni framleiðslugetu en hefðbundnir sauðfjárbændur. Hefðbundnu sauðfjárbændurnir voru hinsvegar að verja meiri fjárhæðum í hvert innlagt kg. Fjárhagslega séð var munurinn á framleiðslu getunni meiri en munurinn á kostnaði bak við hvert innlagt kg. Þættir eins og aukin rýmisþörf og minni uppskera ræktaðs lands í lífrænum sauðfjárbúskap benda til að stofnkostnaður við lífrænt sauðfjárbú sé mun hærri. Mjög fá bú eru til skoðunar og því gefa niðurstöðurnar eingöngu vísbendingu um rekstrargjöld.
Lífrænn búskapur, Sauðfjárrækt, Framleiðslugeta
Networked Digital Library of Theses and Dissertations